We gōrnoślōnskich miastach skuli smogu umiyro nojwiyncyj ludzi w Europie
Grupa naukowcōw ze Barcelōńskigo Instytutu dlo Globalnego Zdrowio (ISGlobal) ôpublikowała wczorej (19 stycznia 2021) we naukowym cajtōngu „The Lancet” wyniki swojich badań nad wczasnōm umiyralnościōm skuli smogu we hned tysiōncu miast we Europie.
Podle jejich badań szło by uniknōńć w sumie 52113 wczasnych śmierci rocznie, jeźli by były społniōne prawidła ôd WHO, a nawet 204164, jeźli by zaniyczyszczynia zmyńszyć do nojniższego zmierzōnego skupiynio.
Grupa stworziła dwa rankingi. Piyrszy ułożōny podle nojsrogszyj umiyralności skuli pyłōw zawieszōnych, a drugi skuli dwutlynku azotu. Gōrnoślōnske miasta dōminujōm we tym piyrszym:
1. Brescia (Italijo)
2. Bergamo (Italijo)
3. Karwino
4. Vicenza (Italijo)
5. Gōrnoślōnsko-Zogłymbiowsko Metropolijo
6. Ôstrawa
7. Jastrzymbie-Zdrōj
8. Saronno (Italijo)
9. Rybnik
10. Hawirzōw
We drugim rankingu we piyrszyj dziesiōntce sōm miyndzy inkszymi Madryt, Turyn, Paryż, Milan i Barcelōna.
Na drugim kōńcu we ôbōch przipodkach sōm miasta we Skandynawiji, ze islandzkim Reykjawikym i norweskim Tromsø na samym wiyrchu.
Badanie noleży do światowego rankingu miast ISGlobal.
Fot.: Barbara Trela-Szyma.
szl_Latn szl_Latn szl_Latn szl_Latn szl_Latn vec_Latn nya_Latn vec_Latn szl_Latn min_Latn pol_Latn plt_Latn szl_Latn lus_Latn szl_Latn szl_Latn szl_Latn szl_Latn